Ons hoop om minstens 100 videogrepe, met positiewe boodskappe oor Afrikaans deur Afrikaanse leerlinge, in te samel en in ’n tydkapsule aan die Afrikaanse Taalmuseum te skenk sodat die boodskappe van die Afrikaanse jeug vir die toekoms behoue kan bly.
Boodskappe kan ook deur webblaaie soos Dropbox opgelaai word. Stuur bloot die skakel waar die video afgelaai kan word na [email protected].
Neem dan jou boodskap oor Afrikaans op. Wat maak jou opgewonde oor die taal? Wat doen jy alles in Afrikaans? Hoekom is jy lief vir Afrikaans?
Na afloop van die projek sal ’n paneel beoordelaars die beste en mees inspirerende videogreep kies. Die wenner ontvang ’n boekegeskenkpak van Kraal Uitgewers ter waarde van R1 000. Die geskenkpak bevat ’n getekende eksemplaar van die nuutste Kraal-publikasie “Ons gaan ’n taal maak”: Afrikaans sedert die Patriot-jare.